
DR 30.11.2005 29 

 

(iv) Program bacaan kegemaran saya.   

Tuan Haji Ismail bin Haji Abd. Muttalib:  [Bangun] 

Tuan Pengerusi [Datuk Dr. Yusof bin Yacob]:  Yang Berhormat, Maran 
bangun.  Panjang lagi ke Yang Berhormat?   

Dato’ Wong Kam Hoong:  Ya ada banyak, saya baru sampai kelima sahaja.  
Ada 15.   

Tuan Pengerusi [Datuk Dr. Yusof bin Yacob]:  Kalau Yang Berhormat 
terangkan semua dasar, panjanglah Yang Berhormat.  Maran, nak bagi jalan?   

Tuan Haji Ismail bin Haji Abd. Muttalib:  Terima kasih Tuan Pengerusi, 
terima kasih Timbalan Menteri.  Saya mengucapkan terima kasih kepada pihak 
kerajaan, khususnya Kementerian.  Dahulu Perpustakaan Negara ini di bawah 
Kementerian Pelajaran, sekarang diletakkan di bawah Kementerian Kebudayaan, 
Kesenian dan Warisan.   

Usaha yang dibuat oleh Kementerian dan juga Perpustakaan Negara memang 
menggalakkan dan saya kira usaha kerajaan menambahkan perpustakaan negeri, 
perpustakaan daerah dan juga perpustakaan desa semakin bertambah.  Cuma saya 
nak perhatian kerajaan, Kementerian, saya perhatikan banyak daripada bangunan-
bangunan perpustakaan ini sama ada di peringkat desa, daerah dan juga negeri,tidak 
didaftarkan sebagai bangunan kerajaan ataupun Jabatan Kerja Raya.   

Akibatnya penyenggaraan, peruntukan penyenggaraan tidak ada disediakan.  
Saya pernah terlibat dengan perpustakaan ini dan saya perhatikan banyak 
perpustakaan-perpustakaan di daerah-daerah ini keadaannya rosak.  Bagaimana kita 
hendak mewujudkan satu suasana membaca, minat membaca di kalangan pembaca 
kalau tidak disediakan peruntukan yang cukup.  Sebab itulah saya mencadangkan 
supaya pihak Kementerian mengambil perhatian perkara ini dan kalau boleh 
memasukkan semua bangunan-bangunan perpustakaan ini di peringkat desa dan juga 
daerah  ini di bawah bangunan kerajaan supaya peruntukan khusus disediakan bagi 
penyenggaraan bangunan ini.   

Kalau boleh saya minta supaya makluman semua Ahli Parlimen dan kawasan, 
Kementerian nyatakan berapa jumlah perpustakaan negeri, berapakah jumlah 
perpustakaan daerah, perpustakaan desa dan lain-lain perpustakaan yang kita faham 
berada di berbagai-bagai tempat termasuklah di institusi-institusi pengajian tinggi, di 
Kementerian-Kementerian dan sebagainya.  Sejauh mana kemudahan-kemudahan 
disediakan di perpustakaan-perpustakaan tersebut.  Terima kasih.   

Dato’ Wong Kam Hoong:  Terima kasih Yang Berhormat Maran.  Untuk 
Rancangan Malaysia Kesembilan, RM90 juta adalah dikhususkan untuk perpustakaan 
awam negeri dan juga untuk tahun 2006, sebanyak RM85 juta dikhususkan untuk 400 
buah perpustakaan desa yang baru.  Balik kepada iaitu Yang Berhormat Seputeh ... 

Tuan Teng Boon Soon:  [Bangun] 

Tuan Pengerusi [Datuk Dr. Yusof bin Yacob]:  Tebrau bangun Yang 
Berhormat. 

Tuan Teng Boon Soon:  Penjelasan.  Terima kasih.   

Dato’ Wong Kam Hoong:  Ada banyak lagi.   

Tuan Pengerusi [Datuk Dr. Yusof bin Yacob]:  Yang Berhormat, tak payah 
bagi jalanlah kalau tidak hendak. 

Tuan Teng Boon Soon:  Sekejap saja.  Terima kasih Tuan Pengerusi, terima 
kasih kepada Yang Berhormat Timbalan Menteri.  Saya hendak menyentuh tentang 
galakan membaca.  Di Amerika, mereka gunakan talk show misalnya Opera Winfrey, 
dalam talk show nya, dia ada mengemukakan, dia recommend kan buku-buku tertentu 
untuk menarik minat orang ramai terhadap buku-buku tertentu bermakna buku-buku itu 
bernilai dan mempunyai kandungan-kandungan yang istimewa untuk ditatap oleh 
pembaca-pembaca umum. 

Adakah Kementerian bercadang menggunakan cara yang serupa itu, iaitu talk 
show ataupun menggunakan dignitaries ataupun orang terkemukakan untuk menarik 



(iv) Program bacaan kegemaran saya. Tuan Haji Ismail bin Haji Abd. Muttalib: [Bangun]. Tuan Pengerusi [Datuk Dr. Yusof bin Yacob]: Yang Berhormat, Maran bangun. Panjang lagi ke Yang Berhormat?. Dato' Wong Kam Hoong: Ya ada banyak, saya baru sampai kelima sahaja. Ada 15. Tuan Pengerusi [Datuk Dr. Yusof bin Yacob]: Kalau Yang Berhormat terangkan semua dasar, panjanglah Yang Berhormat. Maran, nak bagi jalan?. Tuan Haji Ismail bin Haji Abd. Muttalib: Terima kasih Tuan Pengerusi, terima kasih Timbalan Menteri. Saya mengucapkan terima kasih kepada pihak kerajaan, khususnya Kementerian. Dahulu Perpustakaan Negara ini di bawah Kementerian Pelajaran, sekarang diletakkan di bawah Kementerian Kebudayaan, Kesenian dan Warisan. Usaha yang dibuat oleh Kementerian dan juga Perpustakaan Negara memang menggalakkan dan saya kira usaha kerajaan menambahkan perpustakaan negeri, perpustakaan daerah dan juga perpustakaan desa semakin bertambah. Cuma saya nak perhatian kerajaan, Kementerian, saya perhatikan banyak daripada bangunan- bangunan perpustakaan ini sama ada di peringkat desa, daerah dan juga negeri,tidak didaftarkan sebagai bangunan kerajaan ataupun Jabatan Kerja Raya. Akibatnya penyenggaraan, peruntukan penyenggaraan tidak ada disediakan. Saya pernah terlibat dengan perpustakaan ini dan saya perhatikan banyak perpustakaan-perpustakaan di daerah-daerah ini keadaannya rosak. Bagaimana kita hendak mewujudkan satu suasana membaca, minat membaca di kalangan pembaca kalau tidak disediakan peruntukan yang cukup. Sebab itulah saya mencadangkan supaya pihak Kementerian mengambil perhatian perkara ini dan kalau boleh memasukkan semua bangunan-bangunan perpustakaan ini di peringkat desa dan juga daerah ini di bawah bangunan kerajaan supaya peruntukan khusus disediakan bagi penyenggaraan bangunan ini. Kalau boleh saya minta supaya makluman semua Ahli Parlimen dan kawasan, Kementerian nyatakan berapa jumlah perpustakaan negeri, berapakah jumlah perpustakaan daerah, perpustakaan desa dan lain-lain perpustakaan yang kita faham berada di berbagai-bagai tempat termasuklah di institusi-institusi pengajian tinggi, di Kementerian-Kementerian dan sebagainya. Sejauh mana kemudahan-kemudahan disediakan di perpustakaan-perpustakaan tersebut. Terima kasih. Dato' Wong Kam Hoong: Terima kasih Yang Berhormat Maran. Untuk Rancangan Malaysia Kesembilan, RM90 juta adalah dikhususkan untuk perpustakaan awam negeri dan juga untuk tahun 2006, sebanyak RM85 juta dikhususkan untuk 400 buah perpustakaan desa yang baru. Balik kepada iaitu Yang Berhormat Seputeh ... Tuan Teng Boon Soon: [Bangun]. Tuan Pengerusi [Datuk Dr. Yusof bin Yacob]: Tebrau bangun Yang Berhormat. Tuan Teng Boon Soon: Penjelasan. Terima kasih. Dato' Wong Kam Hoong: Ada banyak lagi. Tuan Pengerusi [Datuk Dr. Yusof bin Yacob]: Yang Berhormat, tak payah bagi jalanlah kalau tidak hendak. Tuan Teng Boon Soon: Sekejap saja. Terima kasih Tuan Pengerusi, terima kasih kepada Yang Berhormat Timbalan Menteri. Saya hendak menyentuh tentang galakan membaca. Di Amerika, mereka gunakan talk show misalnya Opera Winfrey, dalam talk show nya, dia ada mengemukakan, dia recommend kan buku-buku tertentu untuk menarik minat orang ramai terhadap buku-buku tertentu bermakna buku-buku itu bernilai dan mempunyai kandungan-kandungan yang istimewa untuk ditatap oleh pembaca-pembaca umum. Adakah Kementerian bercadang menggunakan cara yang serupa itu, iaitu talk show ataupun menggunakan dignitaries ataupun orang terkemukakan untuk menarik.